b"\n_START_ARTICLE_\nDinastija Tang\n_START_PARAGRAPH_\nDinastija Tang (kitajsko: \xe5\x94\x90\xe6\x9c\x9d) je bila kitajska dinastija, ki je vladala med 18. junijem 618 in 4. junijem 907. Njena predhodnica je bila dinastijo Sui. Vladavino dinastije je med leti 690 in 705 prekinila druga dinastija Zhou, ko je cesarica Wu Zetian prevzela prestol. Dinastijo Tang je ustanovila dru\xc5\xbeina Li (\xe6\x9d\x8e).\n_START_SECTION_\nZgodovina\n_START_PARAGRAPH_\n18. junija 618 je Gaozu (\xe5\x94\x90\xe9\xab\x98\xe7\xa5\x96) zasedel prestol in dinastije Tang je bila ustanovljena. S tem se je za Kitajsko za\xc4\x8dela nova doba razcveta in napredka v umetnosti in tehnologiji. Budizem, ki se je po Kitajski za\xc4\x8del \xc5\xa1iriti \xc5\xbee v prvem stoletju, je postal prevladujo\xc4\x8da vera, sprejeli so jo \xc4\x8dlani kraljeve dru\xc5\xbeine, pa tudi mnogi dr\xc5\xbeavljani._NEWLINE_Prestolnica \xc4\x8cagan (\xe9\x95\xb7\xe5\xae\x89) (dana\xc5\xa1nji Xi'an) je bila v tistem \xc4\x8dasu eno od najve\xc4\x8djih mest na svetu. Obdobji Tang in Han sta pogosto ozna\xc4\x8deni kot obdobji najve\xc4\x8djega razcveta v kitajski zgodovini._NEWLINE_Tangi so, tako kot Hani, vzdr\xc5\xbeevali odprte trgoske poti na zahod in jug in na veliko trgovali z oddaljenimi de\xc5\xbeelami. Mnogo tujih trgovcev se je na Kitajskem naselilo._NEWLINE_Po letu 860 se je mo\xc4\x8d Tangov za\xc4\x8dela krhati zaradi vrste uporov znotraj dr\xc5\xbeave in v nekdanji provinci, kraljestvu Nanzhao (\xe5\x8d\x97\xe8\xa9\x94) na jugu. Eden od poveljnikov, Huang Chao (\xe9\xbb\x83\xe5\xb7\xa2), je leta 879 zavzel Guangzhou (\xe5\xbb\xa3\xe5\xb7\x9e) in pobil ve\xc4\x8dino od 200.000 prebivalcev, vklju\xc4\x8dno z veliko skupino tujih trgovcev. Konec leta 880 se mu je predalo mesto Luoyang, 5. januarja 881 pa je zavzel \xc4\x8cagan. Cesar Xizong (\xe5\x94\x90\xe5\x83\x96\xe5\xae\x97) je pobegnil v \xc4\x8cengdu in Huang je ustanovil nov za\xc4\x8dasni re\xc5\xbeim, ki so ga na koncu vseeno uni\xc4\x8dile Tangove sile. Vseeno je sledilo novo obdobje politi\xc4\x8dnega kaosa."